
 REPUBLIKA HRVATSKA 





 

KARLOVAČKA ŽUPANIJA

      OPĆINA CETINGRAD

        OPĆINSKO VIJEĆE

S T A T U T

OPĆINE  CETINGRAD





( Pročišćeni tekst )







CETINGRAD, 07.11.2019. godine
Na temelju članka 35. stavka 1. Točka 1. Zakona o lokalnoj i područnoj (regionalnoj) samoupravi („Narodne novine“ br.33/01, 60/01, 129/05, 109/07, 125/08, 36/09, 150/11 i 144/12, 19/13 – pročišćeni tekst, 137/15, 123/17)  i članka. 32. Statuta Općine Cetingrad („Glasnik Karlovačke županije „ br. 09/13, 04/18) Općinsko vijeće Općine Cetingrad na 27.  sjednici održanoj  07. studenog 2019. godine donosi
S T A T U T

OPĆINE  CETINGRAD

( pročišćeni tekst )
I 
OPĆE ODREDBE
Članak 1.

Ovim Statutom utvrđuje se status i ustrojstvo Općine Cetingrad u (daljnjem tekstu  Općina  i to:


-
status, područje i granice,


-
samoupravni djelokrug,


-
obilježja , pečati i dan općine,


-
javna priznanja,


-
ustrojstvo  i ovlasti te način rada tijela,

-
financiranje i imovina,

-
oblici konzultiranja građana i neposredno sudjelovanje građana u 



odlučivanju,


-
mjesna samouprava,


-
ustroj i rad javnih službi,


-
oblici suradnje s drugim jedinicama lokalne ( regionalne) samouprave,


-
druga pitanja od važnosti za ostvarivanje prava i obveza

II
STATUS, PODRUČJE I GRANICE OPĆINE

Članak 2.

Općina je jedinica lokane samouprave.

Naziv Općine je: Općina Cetingrad.
Općina je pravna osoba.

Sjedište Općine je u Cetingrad, Trg hrvatskih branitelja 2.

Članak 3.

Općina je jedinica lokalne samouprave na području utvrđenom Zakonom o područjima županija, gradova i općina u Republici Hrvatskoj, a unutar granica Karlovačke županije.
Granice Općine idu rubnim granicama katastarskih granica rubnih naselja Općine.

Granice Općine mogu se mijenjati na način i po postupku propisanim Zakonom.
Članak 4.
Općina obuhvaća područje 36 naselja: Batnoga, Begovo Brdo, Bilo, Bogovolja, Buhača, Cetingrad, Cetinski Varoš, Delić Poljana, Donje Gnojnice, Donja Žrvnica, Đurin Potok, Glinice, Gojkovac,Gornje Gnojnice, Gnojnice,Gornja, Žrvnica, Grabarska, Kapljuh, Kestenje, Komesarac, Kruškovača, Kuk, Maljevac, Luke, Maljevačko Selište, Pašin Potok , Podcetin, Polojski Varoš, Ponor, Ruševica,  Sadikovac, Srednje Selo, Strmačka, Šiljkovača, Tatar Varoš i Trnovi.

Članak 5.

Općina Cetingrad obuhvaća područje od rubnih granica katastarskih općina i to: Gojkovac  i Radovica na sjeveru, Maljevac na sjeveroistoku, Cetingrad i Kruškovača na istoku, Bogovolja na jugoistoku, Cetinski Varoš na jugu, Gnojnice na jugozapadu, Ponor na zapadu i Glinice na sjeverozapadu.

III
SAMOUPRAVNI DJELOKRUG OPĆINE

Članak 6.

Općina u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili Zakonom dodijeljeni državnim tijelima i to osobito poslove koji se odnose na:


-
uređenje naselja i stanovanje,


-
prostorno i urbanističko planiranje,


-
komunalne djelatnosti,


-
brigu o djeci,


-
socijalnu skrb,


-
primarnu zdravstvenu zaštitu,


-
odgoj i osnovno obrazovanje,


-
kulturu, tjelesnu kulturu i šport,


-
zaštitu potrošača,


-
zaštitu i unapređenje prirodnog okoliša,


-
protupožarnu  i civilnu zaštitu ,


-  
 promet na svom području,


-
ostale poslove sukladno posebnim zakonima.
Članak 7.

Općinsko vijeće može odlučiti da se pojedini poslovi iz samoupravnog djelokruga Općine iz članka 6. ovoga Statuta prenesu na Karlovačku županiju odnosno mjesne odbore.
Općinsko vijeće može tražiti od Županijske skupštine Karlovačke županije da joj pojedine poslove uz suglasnost središnjeg tijela državne uprave nadležnog za poslove lokalne i područne (regionalne) samouprave iz njezina samoupravnog djelokruga, povjere Općini, ako može za to osigurati dovoljno prihoda  za njihovo obavljanje.


IV
OBILJEŽJA,PEČATI I DAN OPĆINE

Članak 8.

Općina Cetingrad ima grb i zastavu.

Grb i zastava ne smiju sadržavati simbole protivno Ustavu Republike Hvatske i drugim propisima.
Grb Općine je na plavoj podlozi sa pet crvenih visećih pečata sa zlatnim trakama.
Članak 9.

Zastava Općine je plave boje sa žuto obrubljenim grbom  Općine u sredini.

Omjer širine i dužine zastave je 1 : 2.

Članak 10.

O načinu isticanja i uporabe grba i zastave Općine Cetingrad Općinsko vijeće donosi poseban opći akt.

Članak 11.

Općina ima pečat . Veliki je pečat promjera 38 mm, a mali pečat je promjera  28 mm.

Pečat sadrži: 

REPUBLIKA HRVATSKA – KARLOVAČKA ŽUPANIJA - OPĆINA CETINGRAD – OPĆINSKI NAČELNIK – CETINGRAD.
Članak 12.

U Općini se svečano obilježava 7. kolovoza kao Dan općine.

U povodu Dana općine dodjeljuju se priznanja Općine, te priređuju druge svečanosti. 
V
JAVNA PRIZNANJA

Članak 13.

Javna priznanja Općine su:


- zahvalnica Općine Cetingrad, 


- nagrada Općine Cetingrad,

- plaketa Općine Cetingrad,

- priznanje počasnog građanina Općine Cetingrad.

Članak 14.

Zahvalnica Općine Cetingrad dodjeljuje se fizičkim i pravnim osobama za osobite uspjehe u razvoju gospodarstva, kulture, tjelesne kulture, obrazovanja,  zdravstva socijalne skrbi i drugih djelatnosti posebno značajnima za Općinu.












Članak 15.

Nagrada Općine Cetingrad dodjeljuje se fizičkim i pravnim osobama za osobite uspjehe u razvoju društvenih odnosa i unapređenje gospodarstva, obrazovanja, znanosti, kulture, tjelesne kulture, zdravstva, socijalne skrbi i drugih djelatnosti  posebno značajnih za općinu.
Članak 16.

Plaketa Općine Cetingrad dodjeljuje se fizičkim i pravnim osobama za uspjehe postignute u razvoju društvenih odnosa i unapređenju djelatnosti iz članka 14. ovog Statuta, značajne za općinu.

Članak 17.

Počasnim građaninom Općine može se proglasiti građanin Republike Hrvatske ili stranac, koji je svojim radom, znanstvenim ili političkim djelovanjem značajno pridonio napretku i ugledu općine, ostvarivanju i razvoju demokracije u RH ili svijetu, mira u svijetu i napretku čovječanstva.

Počasnim građaninom Općine  ne može se proglasiti osoba koja ima prebivalište na području Općine.

Članak 18.

O sadržaju, obliku i postupku dodjele javnih priznanja općine odlučuje Općinsko vijeće posebnim općim aktom.

Osim javnih priznanja u smislu članka 13. ovog Statuta, za pojedine prigode Općinsko vijeće može ustanoviti i dodijeliti i druga  priznanja.

VI
USTROJ, OVLASTI I  NAČIN RADA TIJELA OPĆINE

1.
Predstavničko tijelo – Općinsko vijeće
Članak 19.

Općinsko vijeće je predstavničko tijelo građana i tijelo lokalne samouprave koje donosi odluke i  akte u okviru djelokruga općine, te obavlja druge poslove u skladu sa  Ustavom, Zakonom i ovim Statutom.
Članak 20.

Općinsko vijeće ima 11 članova. Bošnjačku  nacionalnu manjinu zastupa jedan predstavnik  u Općinskom vijeću.
Ako na izborima nije postignuta odgovarajuća zastupljenost pripadnika nacionalne manjine u Općinskom vijeću u skladu sa odredbama Ustavnog zakona o pravima nacionalnih manjina, broj članova Općinskog vijeća povećat će se za broj koji je potreban da bi odgovarajuća zastupljenost bila ostvarena.
Pravo na dodatne članove Općinskog vijeća ostvaruje ona lista, odnosno liste koja bi, odnosno koje bi  primjenom članka 84. stavka 2. Zakona o lokalnim izborima na povećani broj članova Općinskog vijeća ostvarila, odnosno ostvarile, pravo na vijećnike.
Ukoliko na pojedinoj listi nema kandidata koji su pripadnici nacionalne manjine čija zastupljenost na izborima nije postignuta, odnosno ako više nema  neizabranih kandidata pripadnika manjine čija zastupljenost  na Izborima nije postignuta, pravo na dodatnog izabranog člana  ima ona lista koja bi slijedeća ostvarila pravo na dodatnog člana.

Ako primjenom stavka 2. ovog članka dođe do  povećanja broja članova Općinskog vijeća, broj članova Vijeća povećat će se za jednog člana da bi se osigurala zastupljenost pripadnika nacionalne manjine, u kojem slučaju  broj članova Općinskog vijeća može biti paran.
Ako se primjenom odredbi ovog članka  ne osigura odgovarajuća zastupljenost nacionalne manjine u Općinskom vijeću, stavci 3. i 4. ovog članka primjenjivat će se i na liste koje na izborima nisu dobile 5% važećih glasova.

Ako se ni primjenom stavka 5. ovog članka ne postigne zastupljenost nacionalne manjine u Općinskom vijeću, Vlada Republike Hrvatske raspisat će dopunske izbore za predstavnike nacionalnih manjina u roku od 90 dana od dana konstituiranja Općinskog vijeća. 

Članak 21.

Mandat članova Općinskog vijeća izabranih  na redovitim izborima traje do dana stupanja na snagu odluke Vlade Republike Hrvatske o raspisivanju slijedećih redovitih izbora koji se održavaju svake četvrte godine sukladno odredbama Zakona kojim se uređuju lokalni izbori, odnosno od dana stupanja na snagu odluke Vlade Republike Hrvatske o raspuštanju Općinskog vijeća sukladno odredbama ovog Zakona.
Mandat članova Općinskog vijeća izabranih  na prijevremenim izborima traje do isteka tekućeg mandata  Općinskog vijeća  izabranog na redovitim izborima, koji se održavaju svake četvrte godine sukladno odredbama Zakona kojim se uređuju lokalni izbori, odnosno od dana stupanja na snagu odluke Vlade Republike Hrvatske o raspuštanju Općinskog vijeća sukladno odredbama Zakona.

Članak 22.

Članovi Općinskog vijeća nemaju obvezujući mandat i nisu opozivi.

Članu Općinskog vijeća koji za vrijeme trajanja mandata prihvati obnašanje dužnosti koja se prema odredbama posebnog zakona smatra nespojivom, za vrijeme obnašanja nespojive dužnosti mandat miruje, a za to vrijeme zamjenjuje ga zamjenik u skladu sa odredbama posebnog zakona.
Po prestanku obnašanja nespojive dužnosti, vijećnik nastavlja sa obnašanjem dužnosti vijećnika, ako podnese pisani zahtjev predsjedniku Općinskog vijeća u roku od osam dana od dana prestanka  obnašanja nespojive dužnosti. Mirovanje mandata prestaje osmog dana od dana podnošenja pisanog zahtjeva.

Član Vijeća može staviti mandat u mirovanje iz osobnih razloga.

Vijećnik može tražiti nastavljanje obnašanja dužnosti vijećnika, jedanput u tijeku trajanja mandata. 

Članak 23.

Član Općinskog vijeća dužnost obavlja počasno i za to ne prima plaću.

Član Općinskog vijeća ima pravo na naknadu u skladu s posebnom odlukom Općinskog vijeća.

Član Općinskog vijeća ima pravo na opravdani neplaćeni izostanak s posla radi sudjelovanja u radu Općinskog vijeća i njegovih radnih tijela.
Članak 24.

Vijećnik ima prava i dužnosti:
· sudjelovati na sjednicama Općinskog vijeća,
· raspravljati i glasovati o svakom pitanju koje je na dnevnom redu sjednice Vijeća,
· predlagati Vijeću donošenje akata, podnositi prijedloge akata i podnositi amandmane na prijedlog akata,
· postavljati pitanja iz djelokruga rada Općinskog vijeća,
· postavljati pitanja općinskom načelniku i njegovom zamjeniku,
· sudjelovati na sjednicama radnih tijela Općinskog vijeća i na njima raspravljati, a u radnim tijelima kojih je član i glasovati i
· tražiti i dobiti podatke potrebne za obavljanje dužnosti vijećnika od upravnog tijela Općine.
Vijećnik  ne može biti kažnjeno gonjen niti odgovoran na bilo koji drugi način zbog glasovanja, izjava ili iznesenih mišljenja i stavova na sjednicama Općinskog vijeća.
Vijećnik je dužan čuvati tajnost podataka, koji su kao tajni određeni u skladu s propisima, za koje sazna za vrijeme obnašanja dužnosti vijećnika.
Vijećnik ima i druga prava i dužnosti utvrđena odredbama zakona, ovog Statuta i Poslovnika Općinskog vijeća.
Članak 25.
Vijećniku prestaje mandat prije isteka vremena na koji je izabran:
· ako podnese ostavku, danom dostave pisane ostavke sukladno pravilima o dostavi propisanim Zakonom o općem upravnom postupku
· ako mu je pravomoćnom sudskom odlukom potpuno oduzeta poslovne sposobnost danom pravomoćnosti sudske odluke

· ako je pravomoćnom sudskom presudom osuđen na bezuvjetnu kaznu zatvora u trajanju dužem od šest mjeseci, danom pravomoćnosti presude 

· ako mu prestane prebivalište s područja jedinice, danom prestanka prebivališta

· ako mu prestane hrvatsko državljanstvo, danom prestanka državljanstva

· smrću 

Članak 26.

Općinsko vijeće ima predsjednika i dva potpredsjednika koji se biraju većinom glasova svih članova vijeća, a na prijedlog Odbora za izbor i imenovanje ili najmanje jedne trećine članova vijeća, javnim glasovanjem.
Kad je predloženo više kandidata vijeće može odlučiti da se izbor predsjednika i potpredsjednika obavi tajnim glasovanjem.

Ako predstavničko tijelo ima dva predsjednika, u pravilu se biraju tako da se jedan predsjednik bira iz reda većine, a drugi iz reda predstavničke manjine, na njihov prijedlog.











Dužnost predsjednika i potpredsjednika Vijeća je počasna i za njezino obavljanje obnašatelji dužnosti ne primaju plaću. Predsjednik i potpredsjednici imaju pravo na naknadu sukladno posebnoj odluci Vijeća.

Članak 27.

Predsjednik Općinskog vijeća:
-
zastupa Općinsko vijeće,
-
saziva i predsjedava sjednicama Općinskog vijeća,
-
predlaže dnevni red Općinskog vijeća,
-
upućuje prijedloge ovlaštenih predlagatelja u propisani postupak,
-
brine o postupku donošenja odluka i općih akata,
-
održava red na sjednicama Općinskog vijeća,
-
usklađuje rad radnih tijela,
-
potpisuje odluke i akte koje donosi Općinsko vijeće,
-
brine o suradnji Općinskog vijeća i općinskog načelnika,
-
brine se o zaštiti prava vijećnika,
-
obavlja i druge poslove određene Zakonom i Poslovnikom Općinskog vijeća.
Članak 28.

Predsjednik Općinskog vijeća saziva sjednice po potrebi, a najmanje jedanput u tri mjeseca.
Predsjednik je dužan sazvati sjednicu predstavničkog tijela na obrazloženi zahtjev najmanje jedne trećine članova Općinskog vijeća, u roku od 15 dana od dana primitka zahtjeva.
U koliko predsjednik Općinskog vijeća ne sazove sjednicu u roku iz stavka 2. ovog članka na obrazloženi zahtjev najmanje jedne trećine članova Općinskog vijeća, sjednicu će sazvati općinski načelnik u roku 8 dana.

Nakon proteka roka iz stavka 3. ovog članka sjednicu može sazvati, na obrazloženi zahtjev najmanje jedne trećine članova Općinskog vijeća, čelnik središnjeg tijela državne uprave nadležnog za lokalnu i područnu (regionalnu) samoupravu.

Sjednica Općinskog vijeća sazvana sukladno odredbama stavka 2., 3. i 4. ovog članka mora se održati u roku 15 dana od dana sazivanja.

Sjednica sazvana protivno odredbama ovog članka smatra se nezakonitom a doneseni akti ništavnim.
Članak 29.

Prva konstituirajuća sjednica Općinskog vijeća saziva se u roku 30. dana od dana objave izbornih rezultata.











Konstituirajuću sjednicu Općinskog vijeća saziva čelnik središnjeg tijela državne uprave nadležnog za poslove lokalne i područne ( regionalne) samouprave ili osoba koju on ovlasti. 

Ako se predstavničko tijelo ne konstituira na sjednici iz stavka 2. ovog članka ovlašteni sazivač sazvat će novu konstituirajuću sjednicu u roku 30 dana od dana kada je prethodna sjednica trebala biti održana. Ako se predstavničko tijelo ne konstituira na toj sjednici, ovlašteni sazivač sazvat će novu konstituirajuću sjednicu u nastavnom roku od 30 dana.

Konstituirajućoj sjednici predstavničkog tijela do izbora predsjednika presjeda prvi izabrani član s kandidacijske liste koja je dobila najviše glasova. Ukoliko je više lista dobilo isti broj  najveći glasova konstituirajućoj sjednici predsjedavat će  prvi izabrani kandidat s liste koja je imala manji redni broj na glasačkom listiću.

Članak 30.

Općinsko vijeće smatra se konstituiranim izborom predsjednika na prvoj sjednici na kojoj je nazočna većina članova Općinskog vijeća.
Članak 31.

Način rada Općinskog vijeća uređuje se Poslovnikom Općinskog vijeća, u skladu s ovim Statutom i zakonom.
Poslovnik se donosi većinom glasova svih članova Općinskog vijeća.

Članak 32.

Općinsko vijeće:

· donosi Statut Općine,
· donosi Poslovnik o radu,
· donosi odluku o uvjetima, načinu i postupku gospodarenja nekretninama u

vlasništvu Općine,
· donosi proračun i odluku o izvršenju proračuna,
· donosi odluku o privremenom financiranju,
· odlučuje o stjecanju i otuđenju pokretnina i nekretnina te raspolaganju ostalom imovinom Općine čija pojedinačna vrijednost ne prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđenju pokretnina i nekretnina, odnosno raspolaganju ostalom imovinom, a uvijek odlučuje ako vrijednost prelazi i 1.000.000 kuna,
· donosi odluku o promjeni granice Općine,

· određuje ustrojstvo i djelokrug upravnog odjela i službi,

· donosi odluku o kriterijima za ocjenjivanje službenika i načinu provođenja ocjenjivanja,

· osniva javne ustanove, ustanove , trgovačka društva i druge pravne osobe, za obavljanje gospodarskih, društvenih, komunalnih i drugih djelatnosti od interesa za Općinu,










-
predlaže glavnoj skupštini odnosno skupštini trgovačkog društva u kojem općina ima dionice ili udjele u vlasništvu članove upravnog tijela i nadzornog odbora trgovačkog društva,
· odlučuje o davanju suglasnosti za zaduživanje pravnim osobama koje je osnovala Općina ili koje su u većinskom vlasništvu Općine,

· daje prethodne suglasnosti na statute ustanova,u koliko zakonom ili odlukom o osnivanju nije drugačije propisano,

· donosi odluke o potpisivanju sporazuma o suradnji s drugim jedinicama lokalne samouprave , u skladu sa općim aktom i zakonom,

· raspisuje lokalni referendum,

· bira i razrješava predsjednika i potpredsjednika Općinskog vijeća,

· bira i razrješava članove radnih tijela Općinskog vijeća,

· odlučuje o pokroviteljstvu Općine,

· donosi odluku o kriterijima, načinu i postupku za dodjelu javnih priznanja i dodjeljuje javna priznanja,

· imenuje i razrješava i druge osobe određene zakonom, ovim Statutom i posebnim odlukama Općinskog vijeća,

· donosi odluke i druge opće akte koji su mu stavljeni u djelokrug zakonom i podzakonskim aktima.
Članak 33.

Općinsko vijeće donosi odluke većinom glasova ako je na sjednici nazočna većina članova Općinskog vijeća.

Statut općine Cetingrad  proračun i godišnji izvještaj o izvršenju proračuna donose se većinom glasova svih članova Općinskog vijeća.

Poslovnikom Općinskog vijeća mogu se odrediti i  druga pitanja o kojima se odlučuje većinom glasova svih članova Općinskog vijeća.

Članak 34.

Sjednice Općinskog vijeća su javne. Nazočnost  se može isključiti samo iznimno , u slučajevima predviđenim posebnim zakonom i općim aktom Općine.

Sjednicama Općinskog vijeća prisustvuje načelnik, te njegovi zamjenici.
Na sjednicama Općinskog  vijeća glasuje se javno, ako Općinsko vijeće ne odluči da se, u skladu s Poslovnikom ili drugim općim aktom, o nekom pitanju glasuje tajno.

Sjednice Općinskog vijeća mogu se sazvati i elektroničkim putem.

1.1.
Radna tijela
Članak 35.

Radna tijela Općinskog vijeća su:
· odbor za izbor i imenovanje,
· odbor za Statut i Poslovnik,
· mandatno povjerenstvo.
Članak 36.

Odbor za izbor i imenovanje predlaže:

· izbor i razrješenje predsjednika i potpredsjednika Općinskog vijeća,
· izbor i razrješenje radnih tijela Općinskog vijeća,
· imenovanje i razrješenje i drugih osoba određenih ovim Statutom i drugim odlukama Općinskog vijeća,
· propise o primanjima vijećnika, te naknade vijećnicima za rad u Općinskom vijeću.
Odbor ima predsjednika i dva člana.

Članak 37.

Odbor za Statut i Poslovnik 


- predlaže Statut općine i Poslovnik o radu Općinskog vijeća,



- predlaže pokretanje postupka za izmjenu Statuta, odnosno Poslovnika o radu


  Općinskog vijeća,

- razmatra prijedloge odluka i drugih općih akata koje donosi Općinsko vijeće


  u pogledu njihove usklađenosti sa Ustavom i pravnim sustavom , te u pogledu 
  
  njihove pravne obrade o tome daje mišljenje i prijedloge Općinskom   vijeću,


- obavlja i druge poslove određene ovim Statutom.

Odbor ima predsjednika i dva člana.

Članak 38.

Mandatno povjerenstvo:

- na konstituirajućoj sjednici  izvješćuje Općinsko vijeće o provedenim izborima


   za Općinsko vijeće, imenima izabranih vijećnika, temeljem objavljenih izbornih 
  rezultata nadležnog izbornog povjerenstva o provedenim izborima,


- izvješćuje Općinsko vijeće o podnesenim ostavkama na vijećničku dužnost, te o 


  zamjenicima  vijećnika koji umjesto njih počinju obavljati vijećničku dužnost,


- izvješćuje Općinsko vijeće o prestanku mandata kada se ispune Zakonom 

  predviđeni uvjeti i izvješćuje Općinsko vijeće  da su ispunjeni zakonski uvjeti za 
  početak mandata zamjeniku vijećnika.

Odbor ima predsjednika i dva člana.
Članak 39.

Općinsko vijeće osniva i druge stalne i povremene Odbore i druga radna tijela za proučavanje i razmatranje pojedinih pitanja iz djelokruga Općinskog vijeća, za pripremu i podnošenje odgovarajućih prijedloga odluka iz djelokruga Općinskog vijeća, za praćenje i izvršavanje odluka i općih akata Općinskog vijeća, za koordinaciju pojedinih pitanja od važnosti za življenje pučanstva Općine, te za izvršavanje određenih poslova i zadataka za Općinsko vijeće.

Sastav, broj članova, djelokrug i način rada tijela i odbora iz st.1. ovog članka utvrđuje se Poslovnikom o radu Općinskog vijeća ili posebnom odlukom Općinskog vijeća o osnivanju radnog tijela ili odbora.
2.
Izvršno tijelo: OPĆINSKI NAČELNIK
Članak 40.

Općinski načelnik je nositelj izvršne vlasti u Općini.

Iznimno od stavka 1. ovog članka izvršno tijelo je i zamjenik općinskog načelnika koji obnaša dužnost općinskog načelnika, ako je mandat općinskog načelnika prestao nakon isteka dvije godine mandata.

Zamjenik iz stavka 2. ovog članka koji obnaša dužnost općinskog načelnika ima sva prava i dužnosti općinskog načelnika.






Članak 41.

Općinski načelnik i njegov zamjenik biraju se na neposrednim izborima sukladno posebnom zakonu.
Nacionalne manjine ostvaruju svoju zastupljenost u izvršnom tijelu sukladno Ustavnom zakonu o pravima nacionalnih manjina.
Članak 42.

Općinski načelnik i njegov zamjenik odlučit će hoće li dužnost na koju su izabrani obavljati profesionalno.
Osobe iz stavka 1. ovog članka dužne su u roku 8 dana od dana stupanja na dužnost dostaviti pisanu obavijest nadležnom upravnom tijelu Općine, o tome na koji način će obavljati dužnost.

Za osobu koja nije postupila na način propisan stavkom 2. ovog članka, smatra se da dužnost obavlja volonterski.

Općinski načelnik i njegov zamjenik mogu promijeniti način obavljanja dužnosti u tijeku mandata, dostavom pisane obavijesti nadležnom  upravnom tijelu Općine.
Novi način obavljanja dužnosti započinje prvog dana slijedećeg mjeseca nakon dostave obavijesti.

Osobe koje dužnost obavljaju profesionalno,  za vrijeme profesionalne dužnosti ostvaruju pravo na plaću, kao i druga prava iz rada, a vrijeme obavljanja dužnosti uračunava im se u staž osiguranja.

Osnovna mjerila za određivanje plaće odnosno naknade za rad osoba koje dužnost obavljaju profesionalno, kao i druga prava, određuju se posebnim Zakonom.

Osobe koje dužnost obavljaju volonterski, imaju pravo na naknadu  za rad.

Osobe koje su dužnost obavljale profesionalno posljednjih 6 mjeseci prije prestanka obavljanja dužnosti ostvaruju pravo na naknadu plaće i staž osiguranja za vrijeme od 6 mjeseci po prestanku profesionalnog obavljanja dužnosti i to u visini prosječne plaće koja im je isplaćena za vrijeme posljednjih 6 mjeseci prije prestanka profesionalnog obavljanja dužnosti. 

Osobe koje dužnost nisu obavljale profesionalno nemaju pravo na naknadu po prestanku  obavljanja dužnosti.
Naknada se isplaćuje na teret proračuna Općine.

Prije isteka roka od 6 mjeseci ostvarivanje prava prestaje na vlastiti zahtjev, zapošljavanjem, umirovljenjem ili izborom na drugu dužnost koju obnaša profesionalno.

Članak 43.

Po prestanku profesionalnog obnašanja dužnosti, općinski načelnik i njegov zamjenik koji je prije obnašanja  dužnosti  bio zaposlen na neodređeno vrijeme, ima pravo rasporeda odnosno povratka na rad, odgovarajućom primjenom odredaba Zakona.
Članak 44.

Općinskom načelniku i njegovom zamjeniku mandat prestaje po sili zakona:

- ako podnese ostavku, danom dostave pisane ostavke sukladno pravilima o    dostavi propisanim Zakonom o općem upravom postupku,
- danom pravomoćnosti sudske odluke o oduzimanju poslovne sposobnosti,


- danom pravomoćnosti sudske presude kojem je osuđen na bezuvjetnu kaznu


   zatvora u trajanju dužem od jednog mjeseca,


- ako  mu prestane prebivalište s područja jedinice, danom prestanka prebivališta,

- danom prestanka hrvatskog državljanstva,

- smrću,
- općinskom načelniku i njegovom zamjeniku prava na temelju obavljanja dužnosti prestaju danom stupanja na dužnost novog općinskog načelnika i njegovog zamjenika, odnosno danom stupanja na snagu rješenja o imenovanju  povjerenika Vlade Republike Hrvatske za obavljanje poslova iz nadležnosti općinskog načelnika.

U slučaju nastupanja nekog od razloga iz stavka 1.ovog članka prije isteka dvije godine mandata, nadležno upravno tijelo općine će  u roku 8. dana obavijestiti Vladu Republike Hrvatske o prestanku mandata općinskog načelnika, radi raspisivanja prijevremenih izbora za novog općinskog načelnika.
Ako općinskom načelniku mandat prestane nakon isteka dvije godine mandata, dužnost općinskog načelnika obnaša njegov zamjenik koji je izabran na neposrednim izborima zajedno sa općinskim načelnikom.

Ako prestane mandat zamjeniku općinskog načelnika neće se raspisivati prijevremeni izbori.

Ako prestane mandat zamjeniku koji obnaša dužnost općinskog načelnika, raspisat će se prijevremeni izbori za općinskog načelnika. Do provedbe prijevremenih izbora dužnost općinskog načelnika obnašat će povjerenik Vlade Republike Hrvatske.

Ako je  prestanak  mandata općinskog načelnika i njegovog zamjenika  nastupio  opozivom, raspisat će se prijevremeni izbori za općinskog načelnika i njegovog zamjenika. Do provedbe prijevremenih izbora dužnost općinskog načelnika obnašat će povjerenik Vlade Republike Hrvatske.
Članak 45.

Na prijedlog središnjeg tijela državne uprave nadležnog za lokalnu i područnu (regionalnu) samoupravu, Vlada Republike Hrvatske  istovremeno će raspustiti Općinsko vijeće i razriješiti općinskog načelnika i njegovog zamjenika koji su zajedno izabrani ako u zakonom određenom roku ne bude donesen proračun, odnosno Odluka o privremenom financiranju.

U slučaju iz prethodnog stavka ovog članka Vlada Republike Hrvatske će imenovati  povjerenika i raspisati prijevremene izbore.

Rješenje Vlade Republike Hrvatske o istovremenom raspuštanju Općinskog vijeća i razrješenju općinskog načelnika stupa na snagu danom objave u „Narodnim novinama“.

Protiv Rješenja  Vlade Republike Hrvatske povjerenik Općinskog vijeća i razriješeni općinski načelnik mogu podnijeti tužbu Visokom upravnom sudu Republike Hrvatske u roku 8. dana od dana objave Rješenja.
Članak 46.

Općinski načelnik i njegov zamjenik mogu se opozvati putem referenduma.

Raspisivanje referenduma za opoziv može predložiti:
- 20% ukupnog broja birača u jedinici u kojoj se traži opoziv općinskog načelnika i njegovog zamjenika koji je izabran zajedno s njim,
- 2/3 članova općinskog vijeća.
Ako je raspisivanje referenduma za opoziv predložilo 20 % ukupnog broja birača u općini, Općinsko vijeće općine Cetingrad raspisat će referendum za općinskog načelnika i njegovog zamjenika koji je izabran zajedno s njim u skladu sa Zakonom u dijelu koji se odnosi na utvrđivanje je li prijedlog podnesen od potrebnog broja birača u općini Cetingrad.
Ako je raspisivanje referenduma za opoziv predložilo  2/3 članova Općinskog vijeća, odluku o raspisivanju referenduma za opoziv općinskog načelnika i njegovog zamjenika koji je izabran zajedno s njim, Općinsko vijeće  donosi dvotrećinskom većinom glasova svih članova Općinskog vijeća.

Referendum za opoziv ne može se raspisati samo za zamjenika općinskog načelnika.

Referendum za opoziv općinskog načelnika i njegovog zamjenika ne smije se raspisati prije proteka roka od 6 mjeseci od održanih izbora ni ranije održanog referenduma za opoziv, kao ni u godini u kojoj se održavaju redoviti izbori za općinskog načelnika.

Odluka o opozivu općinskog načelnika i njegovog zamjenika donesena je ako se na referendumu za opoziv  izjasnila većina birača koji su glasovali, uz uvjet da ta većina iznosi najmanje 1/3 ukupnog broja birača upisanih u popis birača za općinu Cetingrad.
Na postupak referenduma za opoziv odgovarajuće se primjenjuju odredbe Zakona kojim se uređuje provedba referenduma.

Članak 47.

Općinski načelnik zastupa općinu.

Općinski načelnik u obavljanju  poslova iz samoupravnog djelokruga općine ima pravo obustaviti od primjene opći akt Općinskog vijeća  ako ocijeni da je tim aktom povrijeđen zakon ili drugi propis te zatražiti od Općinskog vijeća da u roku 15 dana otkloni uočene nedostatke. Ako Općinsko vijeće to ne učini, općinski načelnik dužan je u roku  od osam dana o tome obavijestiti predstojnika ureda državne  uprave u županiji te čelnika središnjeg tijela državne  uprave ovlaštenog za nadzor nad zakonitošću rada tijela općine.

Općinski načelnik obavlja poslove utvrđene Statutom  općine u skladu sa Zakonom.







Članak 48.

Općinski načelnik dva  puta godišnje podnosi Općinskom vijeću polugodišnje izvješće o svom radu.
Pored izvješća iz stavka 1. ovog članka Općinsko vijeće može od općinskog načelnika tražiti izvješće o drugim pitanjima iz njegovog djelokruga.

Općinsko vijeće ne može zahtijevati od općinskog načelnika izvješće o bitno podudarnom pitanju prije proteka roka od 6 mjeseci od ranije podnesenog izvješća o istom pitanju.
Članak 49.

Općinskog načelnika u slučaju duže odsutnosti ili drugih razloga spriječenosti u  obavljanju svoje dužnosti zamjenjuje zamjenik općinskog načelnika u skladu sa Statutom.

Općinski načelnik, može obavljanje određenih poslova iz svog djelokruga povjeriti svom zamjeniku . Pri obavljanju povjerenih poslova zamjenik je dužan pridržavati se uputa općinskog načelnika. Povjeravanjem poslova iz svog djelokruga zamjeniku, ne prestaje odgovornost općinskog načelnika za njihovo obavljanje.

Članak 50.

Općinski načelnik:
· priprema prijedloge općih akata,

· izvršava i osigurava izvršavanje općih akata Općinskog vijeća,

· utvrđuje prijedlog proračuna Općine i izvršenje proračuna
· upravlja imovinom Općine u skladu sa Zakonom, ovim Statutom i općim aktima Općinskog vijeća,

· odlučuje o stjecanju i otuđenju pokretnina i nekretnina Općine i drugom imovinom čija pojedinačna vrijednost ne prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina i drugom raspolaganju, a najviše do 1.000.000,00 kuna, ako je stjecanje i otuđivanje planirano u proračunu i provedeno u skladu sa zakonskim propisima,

· upravlja prihodima i rashodima Općine

· upravlja raspoloživim novčanim sredstvima na računu proračuna Općine,
· donosi pravilnik o unutarnjem redu za upravna tijela Općine

· imenuje i razrješava pročelnike upravnih tijela,

· imenuje i razrješava unutarnjeg revizora,

· utvrđuje plan prijema u službu u upravna tijela Općine,

· predlaže izradu prostornog plana kao i njeogve izmjene i dopune,

· razmatra i utvrđuje konačni prijedlog prostornog plana,

· imenuje i razrješava upravitelja vlastitog pogona,

· donosi odluku o objavi prikupljanja ponuda ili raspisivanju natječaja za obavljanje komunalnih djelatnosti,

· sklapa ugovor o koncesiji za obavljanje komunalnih djelatnosti,

· donosi odluku o objavi prikupljanja ponuda ili raspisivanju natječaja za obavljanje komunalnih djelatnosti na temelju ugovora i sklapa ugovor o povjeravanju poslova,

· daje prethodnu suglasnost na izmjenu cijena komunalnih usluga,

· imenuje i razrješava predstavnike općine u tijelima javnih ustanova i drugih javnih osoba ( osim trgovačkih društava )kojima je općina osnivač, osim ako posebnim Zakonom nije drugačije određeno. Odluku o imenovanju i razrješenju, općinski načelnik dužan je objaviti u prvom broju službenog glasila, koje slijedi nakon donošenja te Odluke.
· do kraja ožujka tekuće godine podnosi Općinskom vijeću izvješće o izvršenju Programa održavanja komunalne infrastrukture i programa gradnje objekata i uređaja komunalne infrastrukture za prethodnu godinu,

· provodi postupak natječaja i donosi odluku o najpovoljnijoj ponudi za davanje u zakup poslovnog prostora u vlasništvu Općine u skladu s posebnom odlukom Općinskog vijeća o poslovnim prostorima,

· donosi odluku o uređenju prometa i parkiranja na području Općine,

· organizira  zaštitu od požara na području Općine i vodi brigu o  uspješnom provođenju i poduzimanju mjera za unapređenje zaštite od požara,

·  usmjerava djelovanje upravnih odjela  i službi Općine u obavljanju poslova iz samoupravnog djelokruga Općine,odnosno poslova državne uprave, ako su preneseni  Općini,

· nadzire rad upravnih odjela i službi u samoupravnom djelokrugu i poslovima državne uprave,

· daje mišljenje o prijedlozima koje podnose drugi ovlašteni predlagatelji,

· obavlja nadzor nad zakonitošću rada tijela mjesnih odbora te
· obavlja i druge poslove predviđene ovim Statutom i drugim propisima.

3.
Upravno tijelo: JEDINSTVENI UPRAVNI ODJEL OPĆINE CETINGRAD

Članak 51.
Za obavljanje poslova iz samoupravnog djelokruga općine , kao i poslova državne uprave prenesenih na općinu ,ustrojava se Jedinstveni upravni odjel općine Cetingrad.
Ustroj Jedinstvenog upravnog odjela u smislu st.1. ovoga članka Općinsko vijeće će urediti općim aktom u skladu sa Statutom i Zakonom.
Jedinstveni upravnim odjelom dijelom upravlja pročelnik, kojeg na temelju javnog natječaja imenuje općinski načelnik.

Članak 52.

Općinski načelnik može razriješiti pročelnika Jedinstvenog upravnog odjela:


- ako pročelnik sam zatraži razrješenje,

- ako nastanu takvi razlozi koji po posebnim propisima kojima se uređuju službenički odnosi dovode do prestanka službe,
- ako pročelnik ne postupa po propisima ili općim aktima općine, ili neosnovano 
   ne izvršava tijela općine, ili postupa protivno njima,


-  ako pročelnik svojim nesavjesnim ili nepravilnim radom prouzroči općini veću 
  
   štetu, ili ako zanemaruje ili nesavjesno obavlja svoje dužnosti koje mogu štetiti 
   interesima službe u obavljanju poslova jedinice lokalne i područne ( regionalne)


   samouprave.
Na prava, obveze i odgovornosti, kao i druga pitanja u svezi s radom pročelnika koja nisu uređena Zakonom o lokalnoj i područnoj (regionalnoj) samoupravi, primjenjuju se i odredbe zakona kojima se uređuje radni odnos službenika i namještenika u tijelima jedinice lokalne i područne ( regionalne) samouprave.
Članak 53.

Upravne, stručne i ostale poslove iz samoupravnog djelokruga općine obavljaju službenici i namještenici.

Službenici obavljaju upravne i stručne poslove iz djelokruga općine, a namještenici obavljaju prateće i pomoćne poslove.

Prava, obveze i odgovornosti, kao i druga pitanja od značenja za rad službenika i namještenika u Jedinstvenom upravnom odjelu općine uređuju se posebnim Zakonom.
Članak 54.

Ako na to upućuju razlozi racionalnosti poslovanja, općina može  zajedno u sporazumu s drugim jedinicama lokalne samouprave zajednički organizirati obavljanje pojedinih poslova iz svog samoupravnog djelokruga, te u tom cilju osnovati zajednička tijela, upravne odjele i službe, odnosno zajednička trgovačka društva i ustanove, sukladno Zakonu.
Članak 55.
Službenici jedinstvenom upravnom odjelu općine Cetingrad poticat će se na trajno stručno osposobljavanje i usavršavanje putem tečajeva, seminara i školovanja.

Trajno osposobljavanje i usavršavanje službenika u lokalnoj i područnoj (regionalnoj) samoupravi provodit će se na osnovi strategije i plana trajnog osposobljavanja i usavršavanja  lokalnih službenika, koje će na temelju zajedničkog  prijedloga nacionalnog saveza jedinica lokalne i područne (regionalne) samouprave i središnjeg tijela državne uprave nadležnost za poslove lokalne i područne ( regionalne) samouprave donijeti Vlada Republike Hrvatske.












VII
 FINANCIRANJE I IMOVINA OPĆINE 

Članak 56.

Općina ostvaruje prihode kojima u okviru svog samoupravnog djelokruga slobodno raspolaže.

Prihodi općine moraju biti razmjerni poslovima koje obavljaju njegova tijela u  skladu sa zakonom.

Prihodi općine su:

- općinski porezi, prirez, naknade, doprinosi i pristojbe, u skladu sa Zakonom i   posebnim odlukama Općinskog vijeća,

- prihodi od stvari u vlasništvu i imovinskih prava općine,


- prihodi od trgovačkih društava i drugih pravnih osoba u vlasništvu općine,


  odnosno u kojima ima udjele ili dionice,


- prihodi od naknada za koncesije 
- novčane kazne i oduzeta imovinska korist za prekršaje koje propiše Općinsko

 
   Vijeće u skladu sa Zakonom,


- udio u zajedničkom porezu
- sredstva pomoći Republike Hrvatske  predviđena u državnom proračunu


- drugi prihodi određeni Zakonom.

Članak 57.

Temeljni financijski akt općine je proračun.
Općinski načelnik, kao jedini ovlašteni predlagatelj, dužan je utvrditi prijedlog proračuna i podnijeti Općinskom vijeću na donošenje u roku utvrđenom posebnim Zakonom.

Proračun donosi Općinsko vijeće u skladu s posebnim Zakonom.
Članak 57a
Ako općinski načelnik ne predloži proračun Općinskom vijeću ili povuče prijedlog prije glasovanja o proračunu u cjelini te ne predloži novi prijedlog proračuna u roku koji omogućuje njegovo donošenje Vlada Republike Hrvatske će na prijedlog središnjeg tijela državne uprave nadležnog za lokalnu i (područnu) regionalnu samoupravu razriješiti općinskog načelnika i njegovog zamjenika koji je izabran zajedno s njim.

U slučaju iz stavka 1. ovog članka Vlada Republike Hrvatske imenovat će povjerenika za obavljanje poslova iz nadležnosti općinskog načelnika i raspisati prijevremene izbore za općinskog načelnika sukladno posebnom Zakonu.

Novoizabrani općinski načelnik dužan je predložiti Općinskom vijeću proračun u roku  od 45 dana od dana stupanja na dužnost.

Općinsko vijeće mora donijeti proračun iz stavka 3. ovog članka u roku od 45 dana od kada ga je općinski načelnik predložio Općinskom vijeću.

Rješenje Vlade Republike Hrvatske o razrješenju općinskog načelnika iz stavka 1. ovog članka stupa na snagu danom objave u „Narodnim novinama.“
Članak 57 b
Ako Općinsko vijeće ne donese proračun prije početka proračunske godine, privremeno se a najduže za prva tri mjeseca  proračunske godine, na osnovi Odluke o privremenom financiranju, nastavlja financiranje poslova, funkcija i programa tijela općine i drugih proračunskih i izvan proračunskih korisnika u skladu s posebnim Zakonom.

Odluku o privremenom financiranju iz stavka 1. ovog članka donosi do 31. prosinca Općinsko vijeće u skladu s posebnim Zakonom na prijedlog općinskog načelnika ili povjerenika Vlade Republike Hrvatske.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske financiranje se obavlja izvršavanjem redovnih i nužnih rashoda i izdataka  temeljem odluke o financiranju nužnih rashoda i izdataka koju donosi općinski načelnik.


Po imenovanju povjerenika Vlade Republike Hrvatske općinski načelnik predlaže povjereniku novu odluku o financiranju nužnih rashoda i izdataka.

Ako se do 31. ožujka ne donese proračun povjerenik donosi odluku o financiranju nužnih rashoda i izdataka za razdoblje do donošenja novog proračuna.

Članak 58.
Ukupno materijalno i financijsko poslovanje općine nadzire Općinsko vijeće .

Ministarstvo financija, odnosno drugo zakonom određeno tijelo, nadzire zakonitost materijalnog i financijskog poslovanja općine.
Članak 59.

Sve pokretne i nepokretne stvari te imovinska prava koja pripadaju općini čine njezinu imovinu.

Općina mora upravljati, koristiti se i raspolagati svojom imovinom pažnjom dobrog gospodara.
Općina vodi evidenciju o svojoj imovini.









Općina vodi financijsko knjigovodstvo i redovno izvješćivanje u skladu s važećim Zakonima.

Općina donosi odluke kojima propisuje vrste i visinu stopa poreza, naknada i ostalih prihoda u skladu sa Zakonom.
VIII
AKTI OPĆINE

Članak 60.

Općinsko vijeće u svom samoupravnom djelokrugu donosi Statut, Poslovnik, odluke, rješenja, zaključke, naredbe, pravilnike i preporuke.

Opći akti objavljuju se u Službenom glasniku Karlovačke županije.

Opći akt stupa na snagu najranije osmi dan od dana njegove objave. 
Iznimno općim se aktom može iz osobito operativnih razloga odrediti da stupa na snagu prvog dana od dana objave.

Opći akt ne može imati povratno djelovanje.

Članak 61.

Općinski načelnik osigurava izvršavanje općih akata Općinskog vijeća na način i u postupku propisanom Statutom te nadzire zakonitost rada Jedinstvenog upravnog odjela koji obavlja poslove iz samoupravnog  djelokruga općine.

Jedinstveni upravni odjel za obavljanje poslova iz samoupravnog djelokruga općine neposredno izvršava i provođenje akata Općinskog vijeća, donosi akte poslovanja, sukladno posebnoj odluci.

Članak 62.
Jedinstveni upravni odjel općine Cetingrad  u izvršavanju općih akata Općinskog vijeća donosi pojedinačne akte kojima rješavaju o pravima, obvezama i pravnim interesima fizičkih i pravnih osoba.

Iznimno od stavka 1. ovoga članka, u izvršavanju općih akata Općinskog vijeća kad je to određeno zakonom, pojedinačne akte kojima se rješava o pravima, obvezama i pravnim interesima fizičkih i pravnih osoba donose tijela državne uprave.

Protiv pojedinačnih akata iz st.1.ovoga članka koje donosi Jedinstveni upravni odjel može se izjaviti žalba nadležnom upravnom tijelu županije, ako posebnim zakonom nije drukčije propisano.

Na donošenje akta iz ovog članka shodno se primjenjuju odredbe Zakona o općem upravnom postupku, ako posebnim zakonom  nije propisan postupak pred tijelima jedinica lokalne ili područne ( regionalne) samouprave.

U skladu s odredbama Zakona o upravnim sporovima protiv konačnih pojedinačnih akata iz stavka ovog članka može se pokrenuti upravni spor.




Odredbe ovog članka donose se i na pojedinačne akte koje donose pravne osobe kojima su odlukom Općinskog vijeća , u skladu sa zakonom, povjerene javne ovlasti.

Članak 63.
Protiv pojedinačnih akata Općinskog vijeća i općinskog načelnika, kojima se rješava o pravima, obvezama i pravnim interesima fizičkih i pravnih osoba, ako posebnim Zakonom nije drukčije propisano, ne može se izjaviti žalba, već se može pokrenuti upravni spor.
IX
NEPOSREDNO SUDJELOVANJE GRAĐANA U ODLUČIVANJU

Članak 64.

Građani mogu neposredno sudjelovati u odlučivanju o lokalnim poslovima putem lokalnog referenduma i mjesnog zbora građana, u skladu sa zakonom i ovim Statutom.
Članak 65.

Referendum se može raspisati radi odlučivanja o prijedlogu o promjeni Statuta

Općine, o prijedlogu općeg akta  ili drugog pitanja iz djelokruga Općinskog vijeća, kao i o drugim pitanjima određenim Zakonom.

Članak 66.

Osim iz razloga utvrđenih člankom 65. stavkom 1. ovog Statuta referendum se može raspisati radi opoziva općinskog načelnika i njegovog zamjenika.
Prijedlog za raspisivanje referenduma radi opoziva općinskog načelnika i njegovog

zamjenika može  podnijeti najmanje 20 % ukupnog broja birača upisanih u popis birača Općine.

Prijedlog mora biti podnesen  u pisanom obliku i mora sadržavati osobne podatke (ime i prezime, adresu prebivališta i MBG) i vlastoručni potpis birača.

Referendum za opoziv općinskog načelnika i njegovog zamjenika ne smije se raspisati prije proteka roka od 6 mjeseci od održanih izbora ni ranije održanog referenduma za opoziv, kao ni u godini u kojoj se održavaju redoviti izbori za općinskog načelnika"
Članak 67.
Ako su prijedlog za raspisivanje referenduma podnijeli birači, predsjednik Općinskog vijeća dužan je  podneseni prijedlog za raspisivanje referenduma u roku 30 dana od dana primitka dostaviti središnjem tijelu državne uprave nadležnom za lokalnu i područnu (regionalnu) samoupravu.
Ako središnje tijelo državne uprave nadležno za  lokalnu i područnu (regionalnu) samoupravu utvrdi da je prijedlog za raspisivanje referenduma ispravan, Općinsko vijeće će raspisati referendum u roku od 30 dana od dana zaprimanja odluke o ispravnosti prijedloga.

Ako je prijedlog  za raspisivanje referenduma
 za opoziv načelnika i njegovog zamjenika podnijelo 20%  od ukupnog broja birača u jedinici, Općinsko Vijeće općine Cetingrad dužno je dostaviti zaprimljeni prijedlog središnjem tijelu državne uprave nadležnom za lokalnu i područnu (regionalnu) samoupravu u roku od 8 dana od zaprimanja prijedloga. Središnje tijelo državne uprave nadležno za lokalnu i područnu (regionalnu) samoupravu će u roku od 60 dana od dostave utvrditi ispravnost podnesenog prijedloga, odnosno utvrditi jeli prijedlog podnesen od potrebnog broja birača u jedinici. 
Ako je raspisivanje referenduma predložila najmanje jedna trećina članova predstavničkog tijela, odnosno ako je raspisivanje referenduma predložio općinski načelnik te ako je raspisivanje referenduma predložila većina vijeća mjesnih odbora na području općine, predstavničko tijelo dužno je izjasniti se o podnesenom prijedlogu te kao prijedlog prihvati, donijeti odluku o raspisivanju referenduma u roku 30 dana od zaprimanja prijedloga.

Odluka o raspisivanju referenduma donosi se većinom glasova svih članova predstavničkog tijela.

Članak 68.

Odluka o raspisivanju referenduma sadrži naziv tijela koje je raspisalo referendum, područje za koje se raspisuje referendum, naziv akta o kojem se odlučuje na referendumu , odnosno naznaku pitanja o kojem će birači odlučivati ,obrazloženje akata ili pitanja o kojima se raspisuje referendum, referendumsko pitanje ili pitanja, odnosno jedan ili više prijedloga o kojima će birači odlučivati, te dan održavanja referenduma.
Članak 69.

Pravo glasa na referendumu imaju građani s prebivalištem na području Općine. 
Članak 70.

Odluka donesena na referendumu o pitanjima iz članka 65. stavka 1. ovog Statuta obvezna je za Općinsko vijeće, osim ako se radi o savjetodavnom referendumu.
Članak 71.

Općinsko vijeće može tražiti mišljenje od mjesnog  zbora građana o prijedlogu općeg akta ili drugog pitanja iz djelokruga Općine kao i o drugim pitanjima određenim Zakonom.
Prijedlog za traženje mišljenja iz stavka 1. ovog članka može podnijeti najmanje jedna trećina vijećnika Općinskog vijeća i općinski načelnik.
Općinsko vijeće dužno je donijeti odluku o prijedlogu iz stavka 2. ovog članka u roku 60 dana od dana zaprimanja prijedloga.

Odlukom iz stavka 3. ovog članka utvrđuje se o kojima će se pitanjima tražiti mišljenje te rok u kojem je rezultate održanog zbora građana potrebno dostaviti Općinskom vijeću.
Članak 72.

Zbor građana saziva predsjednik Općinskog vijeća u roku od 15 dana od dana donošenja odluke iz članka 71. stavka 3. ovog Statuta .

Zbor građana mjesnog odbora može sazvati i vijeća mjesnog odbora.

Za pravovaljanost izjašnjavanja na zboru građana potrebna je prisutnost najmanje 10% birača upisanih u popis birača mjesnog odbora  za čije područje je sazvan zbor građana.

Izjašnjavanje građana na zboru građana u pravilu je javno , a odluke se donose većinom glasova prisutnih građana .

Članak 73.

Građani imaju pravo predlagati općinskom vijeću donošenje određenog akta ili rješavanje određenog pitanja iz djelokruga Općinskog vijeća .
Općinsko vijeće raspravlja o prijedlogu iz stavka 1. ovog članka, ako prijedlog potpisom podrži  najmanje 10%  birača upisanih u popis birača  Općine .
Općinsko vijeće dužno je dati odgovor podnositeljima najkasnije u roku 3 mjeseca od primitka prijedloga.
Članak 74.

Građani i pravne osobe imaju pravo podnositi predstavke i pritužbe na rad tijela upravljanja i upravnih tijela Općine te na nepravilan odnos zaposlenih u tim tijelima kada im se obraćaju radi ostvarivanja svojih prava i interesa ili izvršavanja svojih građanskih dužnosti.

Na podnijete predstavke i pritužbe čelnik tijela Općine odnosno pročelnik upravnog  tijela dužan je odgovoriti u roku  30 dana od dana podnošenja predstavke odnosno pritužbe.

Ostvarivanje prava iz stavka1.ovog članka osigurava se jedan ili više prikladnih načina: ustanovljavanjem knjige pritužbi, postavljanjem sandučića za predstavke i pritužbe, neposrednim komuniciranjem  s predstavnicima tijela ili sredstvima elektroničke komunikacije.

X
MJESNA SAMOUPRAVA

a) 
Osnivanje mjesnih odbora
Članak 75.

Kao oblik neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana,na području općine osnivaju se mjesni odbori.

Mjesni odbor osniva se za jedno naselje, više međusobno povezanih malih naselja ili za dio većeg naselja, koji u odnosu na ostale dijelove čini razgraničenu cjelinu.

Mjesni odbor je pravna osoba.

Na području općine Cetingrad Mjesni odbori su:

1. Mjesni odbor Cetingrad za područje naselja  Cetingrad,
2. Mjesni odbor Grabarska za područje naselja:  Grabarska, Šiljkovača, i ĐurinPotok 

3. Mjesni odbor Pašin Potok za područje naselja: Pašin Potok i Buhača
4. Mjesni odbor Gojkovac za područje naselja: Gojkovac, Glinice,Gornja 
Žrvnica, Donja Žrvnica i Begovo Brdo,
5. Mjesni odbor Kruškovača za područje naselja: Kruškovača, Komesarac, Kestenje, Luke, Trnovi, Bogovolja i Srednje Selo

6. Mjesni odbor Cetinski Varoš za područje naselja: Cetinski Varoš, Bilo, Podcetin, Sadikovac i Kapljuh,
7. Mjesni odbor Tatar Varoš za područje naselja:Tatar Varoš, Ponor, Gnojnice, Donje Gnojnice i Gornje Gnojnice

8. Mjesni odbor Batnoga za područje naselja: Batnoga , Strmačka, Delić Poljana, Kuk, i Polojski Varoš,
9. Mjesni odbor Maljevac za područje naselja: Maljevac i Maljevačko  Selište,
10. Mjesni odbor Ruševica za područje naselja: Ruševica.
U ostvarivanju prava iz stavka 1. ovoga članka, Mjesni odbor dužan je uvažavati interes općine Cetingrad u cjelini.
Članak 76.

Inicijativu i prijedlog za osnivanje novih mjesnih odbora, koji u odnosu na ostale dijelove čini zasebnu  razgraničenu cjelinu (dio naselja) mogu dati Općinsko vijeće, Vijeće mjesnog odbora, najmanje 51 % građana s područja postojećeg mjesnog odbora.
Prijedlog sadrži podatke o:


- podnositelju inicijative odnosno predlagaču,


- imenu mjesnog odbora,


- području i granicama mjesnog odbora,


- sjedište mjesnog odbora.

O inicijativi i prijedlogu za izdvajanje dijela iz mjesnog odbora odlučuje Općinsko vijeće uz prethodno pribavljeno mišljenje Vijeća mjesnog odbora na koje se promjena odnosi.
Članak 77.

Tijela mjesnog odbora su vijeće mjesnog odbora i predsjednik Vijeća mjesnog odbora.











Vijeće mjesnog odbora biraju građani s područja mjesnog odbora koji imaju biračko pravo.

Članovi vijeća mjesnog odbora biraju se neposrednim tajnim glasovanjem. Na postupak izbora shodno se primjenjuju odredbe Zakona o izboru članova predstavničkih tijela jedinice lokalne  i područne (regionalne) samouprave.

Izbore za članove vijeća mjesnog odbora raspisuje Općinsko vijeće, u roku od 30 dana od dana donošenja odluke o osnivanju mjesnog odbora ili raspuštanja vijeća mjesnog odbora.

Od dana donošenja odluke iz stavka 4.ovog članka pa do dana izbora ne može proteći manje od 30 dana niti više od 60 dana.

Mandat članova vijeća mjesnog odbora traje četiri godine.

Vijeća mjesnih odbora imaju 5 (pet) članova, uključujući i predsjednika.

Članak 78.

Vijeće mjesnog odbora:


- donosi program rada i Izvješće o radu mjesnog odbora,


- donosi plan malih komunalnih akcija i utvrđuje prioritet u njihovoj realizaciji,


- donosi pravila mjesnog odbora,


- donosi pravilnik o radu u skladu s ovim Statutom,


- donosi financijski plan i godišnji obračun,


- bira i razrješava predsjednika i potpredsjednika vijeća mjesnog odbora,


- saziva mjesne zborove građana,

- odlučuje o korištenju sredstava namijenjenim mjesnom odboru u proračunu


  općine Cetingrad


- predlaže promjenu područja mjesnog odbora, odnosno daje mišljenje Općinskom 
  vijeću o drugim  inicijativama i prijedlozima za osnivanje mjesnih odbora na 


   njegovu području.

Članak 79.

Program rada mjesnog odbora sadrži planirane aktivnosti i izvore sredstava za ostvarivanje programa.
Članak 80.

Sredstva za obavljanje poslova povjerenih mjesnom odboru odnosno za rad vijeća mjesnog odbora osiguravaju se u proračunu Općine Cetingrad.

Kriteriji za utvrđivanje i podjelu sredstava u općinskom proračunu za mjesne odbore utvrdit će se posebnom odlukom.

Članak 81.
Stručne i administrativne poslove za mjesni odbor obavlja Jedinstveni upravni odjel Općine Cetingrad.
Članak 82.

Vijeće mjesnog odbora predlaže Općinskom vijeću :
- rješenje od interesa za svoje područje u postupcima izrade i donošenja 
prostornih i drugih planskih dokumenata Općine Cetingrad i njihova ostvarenja, 
 te drugih akata od utjecaja na život i rad područja odbora,

- predlaže mjere razvoja komunalne infrastrukture i uređenja naselja,


- predlaže imenovanje ulica, javnih prometnih površina,parkova,škola, vrtića i drugih objekata na svom području,


- predlaže i promjenu područja mjesnog odbora.

Funkcije članova vijeća mjesnog odbora su počasne.

Članak 83.

Vijeće mjesnog odbora bira predsjednika vijeća iz redova svojim članova većinom glasova svih članova, na vrijeme od četiri godine .
Članak 84.

Predsjednik vijeća mjesnog odbora:


- predstavlja mjesni odbor i vijeće mjesnog odbora,


- saziva sjednice vijeća, predlaže dnevni red, predsjeda sjednicama vijeća i 
  
  potpisuje akte vijeća,provodi i osigurava provođenje odluka vijeća,te izvješćuje


  o provođenju odluka vijeća,


- surađuje s predsjednikom Općinskog vijeća,


- informira građane o pitanjima važnim za mjesni odbor,


- obavlja druge poslove koje mu povjeri vijeće mjesnog odbora i Općinsko vijeće


  Općine Cetingrad.
Članak 85.

Vijeće mjesnog odbora odgovorno je Općinskom vijeću za zakonitost rada.

Predsjednik vijeća mjesnog odbora odgovoran je za svoj rad vijeću mjesnog odbora,Općinskom vijeću za zakonitost rada, a predsjedniku Općinskog vijeća za povjerene poslove iz samoupravnog djelokruga.

Članak 86.

Član vijeće mjesnog odbora ima prava i dužnosti:
   -
 prisustvovati sjednicama vijeća mjesnog odbora,

   -

predlagati vijeću mjesnog odbora razmatranje pojedinih pitanja iz njegovog djelokruga,
-
raspravljati i izjašnjavati se o svim pitanjima koja su na dnevnom redu vijeća mjesnog odbora,

-      obavljati poslove i zadaće koje mu u okviru svog djelokruga povjeri vijeće mjesnog odbora .
Članak 87.

Nadzor nad zakonitošću rada vijeća mjesnog odbora obavlja općinski načelnik te na njegov prijedlog Općinsko vijeće može raspustiti vijeće mjesnog odbora, ako ono učestalo krši Statut općine, pravila mjesnog odbora ili ne izvršava povjerene mu poslove. 








Članak 88.

Vijeće mjesnog odbora u skladu sa Statutom, radi raspravljanja o potrebama i interesima građana te davanja prijedloga za rješavanje pitanja od mjesnog značaja, može sazivati mjesne zborove građana.

Mjesni  zbor građana vodi predsjednik mjesnog odbora ili član vijeća mjesnog odbora kojeg odredi vijeće.

XI
USTROJ I RAD JAVNIH SLUŽBI
Članak 89.

Za obavljanje odgovarajućih poslova iz samoupravnog djelokruga , općina može osnovati trgovačka društva i ustanove u svom vlasništvu , sukladno zakonu.
Trgovačka  društva i ustanove iz stavka 1. ovog članka djelatnosti iz njihova djelokruga obavljaju kao javnu službu.
Članak 90.

Općina nadzire rad i vodi brigu o racionalnom i zakonitom radu trgovačkih društava i ustanova u svom vlasništvu.

Trgovačka društva i ustanove  iz stavka 1. ovoga članka obvezni su općinu redovito izvještavati o svom radu, odnosno poslovanju, u rokovima kako odluči Općinsko vijeće.

XII
OBLICI SURADNJE S DRUGIM JEDINICAMA LOKALNE ,TE PODRUČNE

( REGIONALNE) SAMOUPRAVE
Članak 91.

Općina posebno surađuje sa pripadajućom Karlovačkom županijom, te svim jedinicama lokalne samouprave u njezinu sastavu.

Članak 92.
Radi suradnje  općine s drugim općinama može se osnovati trgovačko društvo i ustanove u zajedničkom vlasništvu, zajednička upravna tijela, te uspostaviti druge odgovarajuće oblike suradnje.
Članak 93.
Općina može uspostaviti i posebne prijateljske odnose s drugim općinama i gradovima u Hrvatskoj, kao i u inozemstvu sukladno zakonu.

O prijateljstvu u smislu stavka 1. ovoga članka potpisuje se posebna povelja, koju u ime općine potpisuje predsjednik Općinskog vijeća, sukladno odluci Općinskog vijeća.
XIII
JAVNOST RADA
Članak 94.
Na sjednicama Općinskog vijeća omogućuje se nazočnost izvjestiteljima javnih glasila i građanima, sukladno Poslovniku.

Radi potpunijeg izvješćivanja javnosti, tijela Općine mogu davati službena priopćenja i održavati konferencije za javna glasila.

Članak 95.

Bez nazočnosti javnosti održavaju se sjednice vijeća ili drugih tijela kada se raspravlja o  dokumentima, koji su sukladno posebnim propisima označeni povjerljivim.

Članak 96.
Ostvarivanje javnosti tijela  općine propisuje se Poslovnikom.
XIV
PRIJELAZNE I ZAVRŠNE ODREDBE

Članak 97.
Do donošenja općih akata kojima se uređuju poslovi iz samo upravnog djelokruga Općine Cetingrad, sukladno posebnim zakonima i odredbama ovog Statuta, primjenjivat će se akti Općine Cetingrad u onim odredbama koje nisu u suprotnosti sa zakonima i ovim Statutom.

U slučaju suprotnosti odredbi općeg akta iz st.1.ovoga članka primjenjuju se neposredno odredbe zakona i ovog Statuta.

Članak 98.
Općina Cetingrad donijet će  opće akte kojima se uređuju poslovi iz  samoupravnog djelokruga Općine Cetingrad u rokovima određenim posebnim Zakonima. 

Članak 99.
Postupak za promjenu Statuta pokreće se prijedlogom za promjenu Statuta.

Promjenu Statuta može predložiti općinski načelnik, radno tijelo Općinskog vijeća i 1/3 članova Općinskog vijeća.

Općinsko vijeće odlučuje da li će prihvatiti prijedlog za promjenu Statuta.

Ako Općinsko vijeće ne prihvati prijedlog za promjenu  Statuta, isti se prijedlog ne može staviti na dnevni red prije isteka šest mjeseci od dana zaključenja rasprave o njemu.











Promjena Statuta je usvojena ako je za nju glasovala većina svih članova Općinskog vijeća.

Članak 99a.
Općina Cetingrad dužna je uskladiti druge opće akte s odredbama ovog Statuta u roku šest mjeseci od njegovog stupanja na snagu.
Članak 100.
Danom stupanja na snagu ovog Statuta prestaje važiti Statut općine Cetingrad (Klasa: 021-05/13-01/26-02, Ur. broj: 2133-07/13-01, od 01.03.2013. godine), Izmjene i dopune Statuta (Klasa: 021-05/13-01/27-01, Ur. broj: 2133-07/13-01 od 15.03.2013. godine),  Izmjene i dopune Statuta (Klasa: 021-05/18-01/08-04, Ur. broj: 2133-07/18-01 od 31.01.2018. godine) i Izmjene i dopune Statuta (Klasa: 021-05/18-01/09-12, Ur.  broj: 2133-07/18-01 od 30.03.2018. godine).
Članak 101.
Ovaj Statut stupa na snagu osmog dana od dana objave u Glasniku Karlovačke županije.

Klasa: 021-05/19-01/27-01
Ur.broj: 2133-07/19-01

Cetingrad, 07. studeni 2019. godine

